ກາ​ນ​ເຈ​ລະ​ຈາ ​ພາຍ​ໃນ​ອັ​ຟ​ກາ​ນິ​ສ​ຖານ ຈະ​ມີ​ຂຶ້ນ ກໍ​ຕໍ່​ເມື່ອ ຫຼັງ​ຈາກການເຊັນ​ຂໍ້​ຕົກ​ລົງ ການ​ຖອນ​ທະ​ຫານ ກັບ ​ສຫລ
ຫົວ​ໜ້າ​ເຈ​ລະ​ຈາ​ສັນ​ຕິ​ພາບ​ຂອງ​ສະ​ຫະ​ລັດ ທ່ານຊາ​ລ​ເມ ຄາ​ລີ​ລ​ຊາດ (ZalmayKhalilzad) ໄດ້​ໂຈະ​ການ​ເຈ​ລະ ​ຈາ​ສັນ​ຕິ​ພາ​ບ ກັບ​ພວກ​ກະ​ບົດ​​ຕາ​ລີ​ບານ.
ພວກຕາລິບານໃນວັນສຸກວານນີ້ ໄດ້ປະຕິເສດເຖິງຄວາມເປັນໄປໄດ້ໃນການເຂົ້າຮ່ວມ ກອງປະຊຸມເຈລະຈາພາຍໃນອັຟການິສຖານ ຈົນກວ່າວ່າສະຫະລັດເຊັນຂໍ້ຕົກລົງກັບ ກຸ່ມກະບົດດັ່ງກ່າວ ໃນການຖອນທະຫານຕ່າງປະເທດທັງໝົດອອກຈາກອັຟການິສຖານ ຫົວໜ້າເຈລະຈາສັນຕິພາບຂອງສະຫະລັດ ທ່ານຊາລເມ ຄາລີລຊາດ (Zalmay Khalilzad) ໄດ້ໂຈະການເຈລະຈາສັນຕິພາບກັບພວກກະບົດຕາລີບານ ເມື່ອອາທິດ ກ່ອນ ເພື່ອໃຫ້ເວລາແກ່ພວກເຂົາເຈົ້າປຶກສາຫາລືກັບຄະນະນຳພາຂອງເຂົາເຈົ້າ ເພື່ອ ຫລຸດຜ່ອນຄວາມຮຸນແຮງລົງ ການໂຈະຊົ່ວຄາວໄດ້ມີຂຶ້ນນຶ່ງມື້ຫຼັງຈາກພວກ ຕາລິ ບານ ໄດ້ໂຈມຕີຖານທັບບັກຣາມ (Bagram) ຂອງສະຫະລັດ ຊຶ່ງເປັນຖານ ທີບທີ່ ໃຫຍ່ສຸດ ຕັ້ງຢູ່ທາງພາກເໜືອຂອງນະຄອນຫຼວງກາບູລ ອັຟການິສຖານ ເຖິງຢ່າງໃດກໍດີ ພວກຕາລິບານໄດ້ສະແດງຮ່ອງຮອຍໃຫ້ເຫັນໃນວັນສຸກວານນີ້ວ່າ ຕົນບໍ່ມີຄວາມຕັ້ງໃຈທີ່ຈະຢຸດການກໍ່ກວນຈົນກວ່າມີການເຊັນຂໍ້ຕົກລົງກ່ຽວກັບການ ຖອນກຳລັງທະຫານຕ່າງປະເທດອອກໄປ ທ່ານຊູເຮລ ຊາຮີນ ທີ່ເປັນໂຄສົກ ໃຫ້ຄະນະເຈລະຈາຂອງພວກຕາລິບານ ໄດ້ສົ່ງຂໍ້ ຄວາມທາງທວິດເຕີວ່າ “ການເຈລະຈາພາຍໃນອັຟການິສຖານ ຈະເລີ້ມຂຶ້ນກໍຕໍ່ເມື່ອ ຫຼັງຈາກການຕົກລົງກັບອາເມຣິກາ ກ່ຽວກັບການຖອນກຳລັງທະຫານຕ່າງປະເທດ ອອກຈາອັຟການີສຖານ ໄດ້ມີການເຊັນກັນ ” ແຕ່ວ່າພວກເຈົ້າໜ້າທີ່ຂັ້ນສອງດ້ານປ້ອງກັນປະເທດສະຫະລັດ ໃນວັນສຸກວານນີ້ບໍ່ ໄດ້ໃຫ້ຮ່ອງຮອຍວ່າ ເຂົາເຈົ້າໄດ້ກະກຽມທີ່ຈະໃຫ້ການອະນຸມັດ ກ່ຽວກັບການຖອນ ທະຫານ ທ່ານມາກ ແອສເປີ ລັດຖະມົນຕີປ້ອງກັນປະເທດສະຫະລັດ ກ່າວຕໍ່ບັນ ດານັກຂ່າວ ທີ່ກອງປະຊຸມນັກຂ່າວຢູ່ທຳນຽບຫ້າແຈວ່າ “ພວກເຮົາມີພາລະກິດ ຢູ່ ໃນອັຟການິສຖານ ເພື່ອຄ້ຳປະກັນວ່າຈະບໍ່ໃຫ້ປະເທດດັ່ງກ່າວ ກາຍເປັນບ່ອນຫຼົບ ລີ້ໃຫ້ແກ່ພວກກໍ່ການຮ້າຍອີກ ຈົນກວ່າວ່າພວກເຮົາເຊື່ອໝັ້ນວ່າການປະຕິບັດງານ ເສັດສິ້ນລົງ ພວກເຮົາຈະຮັກສາການມີໜ້າຢູ່ທີ່ນັ້ນ ” ທີ່ທ່ານໄດ້ກ່າວເພີ້ມເຕີມ ທ່ານຄາລິລຊາດ ໄດ້ຢ້ຽມຢາມນະຄອນຫຼວງກາບູລໃນຕົ້ນອາທິດນີ້ ແລະໄດ້ພົບ ປະກັບປະທານາທິບໍດີອັຟການິສຖານ ທ່ານອາສຣັຟ ການີ ບັນດານັກການເມືອງທີ່ ບໍ່ຢູ່ໃນລັດຖະບານ ແລະບັນດາຜູ້ຕາງໜ້າກຸ່ມສັງຄົມຄົມພົນລເຮືອນ